Spoštovani!

Leto 2020 je korenito poseglo v preživljanje našega vsakdanjika. Svetovna pandemija koronavirusa je vplivala na življenje vsakega izmed nas. Spremeniti so se morale naše navade - delo v službi, obiski trgovin, restavracij, zabavnega življenja, preživljanje prostega časa, šolanje otrok,…Glede na stanje okuženosti po svetu in pri nas, se spreminjajo tudi ukrepi in priporočila vlade oz. NIJZ – ja. Trenutna situacija je obetavna, vseeno pa bi vam radi posredovali stališča šole do ukrepov in priporočil.

Osnovna šola Antona Globočnika je izobraževalna institucija, ki si prizadeva, tudi v časih Corona virusa, zagotoviti čim bolj nemoten in kakovosten potek izobraževalnega procesa. Tako tudi nismo pristojni niti usposobljeni za presojo ustreznosti ukrepov in priporočil pristojnih institucij. Šola je le izvajalec odloka in na izvajanje le-tega ne more in ne sme vplivati.

Smo pa zavezani k zagotavljanju varnosti in zdravja tako otrok kot zaposlenih, pri čemer zaupamo pristojnim institucijam, da le to s priporočenimi protokoli zagotavljamo. Šola in zaposleni v njej bodo odloke dosledno upoštevali zaradi zagotavljanja varnosti in zdravja zaposlenih in otrok.

Ravnateljica, razredniki, učitelji, delavci šole in predstavniki staršev v Svetu staršev OŠ Antona Globočnika Postojna niso ustrezen naslov za posredovanje vaših nestrinjanj s priporočili in odloki. Ne glede na to, ali se z odloki starši strinjate ali ne, jih je potrebno upoštevati oz. nestrinjanje z njimi posredovati odločevalcu.

### [Ministrstvo za izobraževanje, znanost in šport | GOV.SI](https://www.gov.si/drzavni-organi/ministrstva/ministrstvo-za-izobrazevanje-znanost-in-sport/)

### [NIJZ](https://www.nijz.si/)

* Inšpektorat za šolstvo na tel. št. 014005335 (dežurni inšpektor)

Razumemo pomisleke, frustracije in stiske vseh deležnikov ter upamo, da skupaj to krizo premagamo čimprej.

Prijazen pozdrav in ostanite zdravi.

Na naslednjih povezavah si lahko oglejte nekaj priporočil za ohranjanje zdravja:

* [**Nacionalni inštitut za javno zdravje**](https://www.nijz.si/sl)
* [Navodila za preprečevanje širjenja novega koronavirusa](https://www.nijz.si/sites/www.nijz.si/files/uploaded/plakat_navodila_preprecitev-sirjenja.pdf)
* [Navodila za umivanje rok](https://www.nijz.si/sites/www.nijz.si/files/uploaded/navodila_higiena-rok_zdravstveni-delavci.pdf)
* [Navodila za higieno kašlja](https://www.nijz.si/sites/www.nijz.si/files/uploaded/navodila_higiena-kaslja_0.pdf)
* [Navodila za pravilno namestitev obrazne maske](https://www.nijz.si/sites/www.nijz.si/files/uploaded/maske2_lektorirano.pdf)
* [Strip o tem kako se širijo virus](https://www.nijz.si/sites/www.nijz.si/files/uploaded/strip_kako-se-sirijo-virusi.pdf)i

Ravnateljica Darija Košir I. r

Predsednica Sveta OŠ Antona Globočnika Postojna Tjaša Repnik Kunilo I. r